pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อ.ก.พ.สป.อนุมัติตำแหน่งและอัตราเงินเดือน บรรจุพยาบาลวิชาชีพรอบแรก 1,200 อัตรา
วันอังคารที่ 30 พฤษภาคม 2560
อ.ก.พ.สป.อนุมัติตําแหน่งและอัตราเงินเดือน บรรจุพยาบาลวิชาชีพรอบแรก 1,200 อัตรา
ปลัดกระทรวงสาธารณสุข เผยที่ประชุม อ.ก.พ.สป.อนุมัติการตัดโอนตําแหน่งและอัตราเงินเดือน เพื่อบรรจุตําแหน่งพยาบาลวิชาชีพรอบแรกจํานวน 1,200 อัตรา ส่วนอีก 7 วิชาชีพ กําหนดสัดส่วนการเป็นข้าราชการร้อยละ 75  เร่งสํารวจ นําเสนอคณะอนุกรรมการกําลังคนด้านสาธารณสุขต่อไป
ปลัดกระทรวงสาธารณสุข เผยที่ประชุม อ.ก.พ.สป.อนุมัติการตัดโอนตําแหน่งและอัตราเงินเดือน เพื่อบรรจุตําแหน่งพยาบาลวิชาชีพรอบแรกจํานวน 1,200 อัตรา ส่วนอีก 7 วิชาชีพ กําหนดสัดส่วนการเป็นข้าราชการร้อยละ 75 เร่งสํารวจ นําเสนอคณะอนุกรรมการกําลังคนด้านสาธารณสุขต่อไป
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์แนวทางการแก้ไขปัญหาการบรรจุแต่งตั้ง “ตําแหน่งพยาบาล” ของกระทรวงสาธารณสุข ว่า ในวันนี้ (30 พฤษภาคม 2560) ที่ประชุมคณะอนุกรรมการสามัญประจําสํานักงานปลัดกระทรวงสาธารณสุข (อ.ก.พ.สป.) ได้พิจารณาและอนุมัติการตัดโอนตําแหน่งและอัตราเงินเดือน เพื่อบรรจุตําแหน่งพยาบาลวิชาชีพรอบแรกจํานวน 1,200 อัตรา พร้อมทําหนังสือไปยังเขตสุขภาพให้ดําเนินการบรรจุให้แล้วเสร็จทั้งหมดภายใน 30 มิถุนายน 2560 โดยให้ตัวแทนพยาบาลวิชาชีพที่รอบรรจุมีส่วนร่วมในการให้ข้อคิดเห็น ส่วนตําแหน่งที่เหลืออีก 1,000 อัตรา บวกอีก 2,992 อัตรา ตามมติของ คปร.จะนําเข้า อ.ก.พ.กระทรวงสาธารณสุข จะรีบจัดสรรและสํารวจว่าจะไปอยู่จังหวัดใด
สําหรับในส่วนตําแหน่งอื่นๆ ขณะนี้อยู่ระหว่างหารือแนวทางการดําเนินงาน โดยมี 3 ขั้นตอน ดังนี้ 1.จัดทําแผนกําลังคน เป็นการกําหนดความต้องการว่าโรงพยาบาลหรือ สํานักงานสาธารณสุขจังหวัด หรือสํานักงานสาธารณสุขอําเภอต้องการคนเท่าไหร่ เป็นวิชาชีพอะไรบ้าง ซึ่งดําเนินการเรียบร้อยแล้ว 2.กําหนดว่าแต่ละวิชาชีพจะจ้างงานอย่างไร เป็นข้าราชการกี่เปอร์เซ็นต์ ซึ่งแต่ละวิชาชีพแตกต่างกันไป โดยสายงานสนับสนุนจะถูกกําหนดสัดส่วนให้เป็นข้าราชการตามที่ ก.พ.กําหนด ส่วนสายงานหลักกําหนดให้เป็นข้าราชการได้ร้อยละ 90 ขึ้นไป สําหรับ 7 วิชาชีพที่มาพบผมได้มีการพูดคุยกันและตกลงกําหนดให้เป็นข้าราชการร้อยละ 75 ต้องไปดูว่าขณะนี้เป็นข้าราชการแล้วเท่าไหร่ ยังขาดอยู่อีกเท่าไหร่ เพื่อนําไปเสนอต่อที่ประชุมคณะอนุกรรมการที่ นายวิษณุ เครืองาม รองนายกรัฐมนตรี ได้ตั้งขึ้นมาเพื่อดูอัตรากําลังแผนอัตรากําลังด้านสาธารณสุข
นอกจากนี้ ในส่วนที่ไม่ใช่ข้าราชการจะจ้างด้วยวิธีการใด เช่น พนักงานราชการ ให้แก้ไขระเบียบให้สามารถลาไปเรียนต่อได้หรือเพิ่มสวัสดิการด้านอื่นๆใกล้เคียงข้าราชการ หรือเป็นลูกจ้างชั่วคราว พนักงานกระทรวงสาธารณสุข ที่มีอัตราค่าจ้าง เช่น ได้รับเงินเดือนมากกว่า 1.2 เท่า ทั้งนี้ ในการจ้างงานได้กําหนดทุกจังหวัดดําเนินการให้เป็นไปตามแผนกําลังคน ตามความต้องการและเงินงบประมาณที่มี โดยมติ คปร.ได้ให้กระทรวงสาธารณสุขหลีกเลี่ยงการใช้เงินนอกงบประมาณหรือเงินบํารุงของโรงพยาบาลไปใช้ในการบรรจุแต่งตั้งเจ้าหน้าที่ โดยเฉพาะตําแหน่งพยาบาลวิชาชีพ กระทรวงสาธารณสุขต้องขอเงินงบประมาณมาใช้ในการจ้างงานเป็นพนักงานราชการหรือลูกจ้างชั่วคราว โดยจะเร่งดําเนินการให้รวดเร็วที่สุด
3.กําหนดกติกาในการบรรจุพนักงานราชการหรือลูกจ้างชั่วคราวเป็นข้าราชการ เช่น กรณีโรงพยาบาลมีผู้เกษียณอายุ ลูกจ้างชั่วคราวหรือพนักงานราชการที่จะบรรจุไปเป็นข้าราชการ จะมีสิทธิประโยชน์ ควรนับเวลาราชการ เงินเดือนอย่างไร ต้องมีกําหนดพูดคุยกับคณะกรรมการและนําไปหารือกับ ก.พ. อีกครั้ง
********************************* 30 พฤษภาคม 2560
รัฐบาลไทย-ข่าวทำเนียบรัฐบาล-บก. ผนึกกำลังแบงก์ เร่งเต็มสูบติดตั้งเครื่อง EDC 18,000 เครื่อง ภายใน พ.ย.60
วันอังคารที่ 24 ตุลาคม 2560
บก. ผนึกกําลังแบงก์ เร่งเต็มสูบติดตั้งเครื่อง EDC 18,000 เครื่อง ภายใน พ.ย.60
กรมบัญชีกลางร่วมกับกระทรวงพาณิชย์ ธนาคารของรัฐและธนาคารพาณิชย์ เร่งติดตั้งเครื่อง EDC ให้ครบ 18,000 เครื่อง ภายในเดือนพฤศจิกายน 2560 เพื่อเพิ่มความสะดวกให้กับผู้มีสิทธิ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า จากการรวบรวมข้อมูลการใช้บัตรสวัสดิการแห่งรัฐ พบว่า ผู้มีสิทธินําบัตรไปซื้อสินค้าอุปโภคบริโภคในร้านธงฟ้าประชารัฐเป็นจํานวนมาก ซึ่งขณะนี้กรมบัญชีกลางได้ส่งรายชื่อร้านธงฟ้าประชารัฐที่ได้รับการคัดเลือกตามหลักเกณฑ์ที่กระทรวงพาณิชย์กําหนด จํานวนกว่า 18,000 ร้านค้าให้กับธนาคารกรุงไทย จํากัด (มหาชน) ตั้งแต่วันที่ 3 ตุลาคม 2560 ที่ผ่านมา โดยธนาคารกรุงไทยได้เร่งทยอยติดตั้งเครื่อง EDC ในแต่ละพื้นที่ทั่วประเทศ แล้วมากกว่า 6,000 เครื่อง แต่พบว่าเครื่อง EDC ยังคงมีจํานวนไม่เพียงพอกับจํานวนผู้มีสิทธิที่มีความประสงค์จะนําบัตรสวัสดิการแห่งรัฐไปซื้อสินค้าที่ร้านธงฟ้าประชารัฐ
สําหรับร้านธงฟ้าประชารัฐที่ธนาคารกรุงไทยติดตั้งเครื่อง EDC แล้ว และพบปัญหาสัญญาณอ่อน เพื่อแก้ไขประเด็นดังกล่าว ธนาคารกรุงไทยจะดําเนินการเชื่อมต่อสัญญาณด้วยสาย LAN กับเครื่อง EDC พร้อมจัดทําคู่มือให้กับร้านธงฟ้าประชารัฐ ซึ่งจะช่วยเพิ่มประสิทธิภาพในการใช้งาน และทําให้การซื้อขายสินค้าเป็นไปอย่างคล่องตัวยิ่งขึ้น
อธิบดีกรมบัญชีกลาง กล่าวถึงความคืบหน้าของการติดตั้งเครื่อง EDC ว่า กรมบัญชีกลาง กระทรวงพาณิชย์ ธนาคารของรัฐและธนาคารพาณิชย์ ได้ร่วมกันวางแนวทางแก้ไขประเด็นร้านธงฟ้าประชารัฐที่รับบัตรสวัสดิการแห่งรัฐมีจํานวนไม่เพียงพอ โดยกําหนดกรอบเวลาร่วมกันว่า จะติดตั้งเครื่อง EDC จํานวน 9,500 เครื่อง ให้เสร็จสิ้นภายในเดือนตุลาคม 2560 นี้ และจะทยอยติดตั้งเพิ่มเติมให้ครบ 18,000 เครื่องตามเป้าหมายภายในเดือนพฤศจิกายน 2560 ซึ่งได้รับความร่วมมือเป็นอย่างดีจากสมาคมธนาคารไทย ธนาคารของรัฐ และธนาคารพาณิชย์
ทั้งนี้ การติดตั้งเครื่อง EDC ส่วนที่เหลือ กระทรวงพาณิชย์จะพิจารณาตามเกณฑ์ลําดับความสําคัญ ดังนี้ เป็นร้านค้าที่อยู่ในพื้นที่ห่างไกล ต้องติดตั้งให้ครอบคลุมทุกตําบล และเป็นพื้นที่ที่มีจํานวนผู้มีสิทธิหนาแน่น เพื่อให้ผู้มีสิทธิทั่วประเทศได้รับความสะดวกในการใช้บัตรสวัสดิการแห่งรัฐอย่างเท่าเทียมกัน
อนึ่ง กระทรวงพาณิชย์จะเผยแพร่ข้อมูลของร้านธงฟ้าประชารัฐที่ได้รับคัดเลือกผ่านทางเว็บไซต์ของกระทรวง ส่วนร้านค้าที่ยังไม่ปรากฏรายชื่อ ทางกระทรวงจะมีการพิจารณาในลําดับต่อไป
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิตาลีประจำประเทศไทยเข้าเยี่ยมคารวะนายกรัฐมนตรี เนื่องในโอกาสเข้ารับหน้าที่
วันพุธที่ 19 ธันวาคม 2561
เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะนายกรัฐมนตรี เนื่องในโอกาสเข้ารับหน้าที่
เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะนายกรัฐมนตรี เนื่องในโอกาสเข้ารับหน้าที่
วันนี้ (19 ธ.ค. 2561) เวลา 13.00 น. นายโลเรนโซ กาลันตี (Mr. Lorenzo Galanti) เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตสาธารณรัฐอิตาลีในนามของรัฐบาลและประชาชนชาวไทย และแสดงความยินดีที่ได้เข้าเฝ้าฯ ถวายอักษรสาส์นตราตั้งฯ เมื่อวันที่ 9 ธันวาคม ที่ผ่านมา พร้อมขอให้เอกอัครราชทูตสาธารณรัฐอิตาลีประสบความสําเร็จในการปฏิบัติหน้าที่ที่ประเทศไทย โดยรัฐบาลพร้อมสนับสนุนการปฏิบัติงานของเอกอัครราชทูตสาธารณรัฐอิตาลี ในการส่งเสริมความร่วมมือระหว่างไทยกับอิตาลีอย่างเต็มที่ ด้านเอกอัครราชทูตกล่าวว่า รู้สึกเป็นเกียรติอย่างยิ่งที่ได้มาประจําการที่ประเทศไทย และได้รับการต้อนรับอย่างอบอุ่นจากทั้งประชาชนไทยและรัฐบาล พร้อมทั้งฝากความระลึกถึงจากนายกรัฐมนตรีอิตาลีมายังนายกรัฐมนตรีและประชาชนชาวไทยด้วย
นายกรัฐมนตรีกล่าวว่า ไทยและอิตาลีเป็นมิตรประเทศที่ดีต่อกันมาโดยตลอด โดยระหว่างการประชุมสุดยอดเอเชีย-ยุโรป ครั้งที่ 12 ที่กรุงบรัสเซลส์ ได้มีโอกาสหารือกับนายจูเซปเป กอนเต นายกรัฐมนตรีอิตาลี ซึ่งเป็นโอกาสดีในการหารือเกี่ยวกับแนวทางในการส่งเสริมความสัมพันธ์และกระชับความร่วมมือระหว่างไทยกับอิตาลีในมิติต่าง ๆ นอกจากนี้ ไทยยังเห็นถึงศักยภาพของความร่วมมือระหว่างไทยกับอิตาลี เนื่องจากอิตาลีมีความเชี่ยวชาญด้านโครงสร้างพื้นฐานและระบบราง เศรษฐกิจสร้างสรรค์ วิสาหกิจขนาดกลางและขนาดย่อม (SMEs) เทคโนโลยีทางด้านเกษตรและอาหาร การท่องเที่ยว รวมทั้งด้านอุตสาหกรรมด้านการป้องกันประเทศ ซึ่งสอดคล้องกับอุตสาหกรรมเป้าหมายของไทยภายใต้นโยบายประเทศไทย 4.0 จึงอยากให้เอกอัครราชทูตสาธารณรัฐอิตาลีสนับสนุนการลงทุนในโครงการพัฒนาระเบียงเศรษฐกิจภาคตะวันออก (EEC) และเชิญชวนอิตาลีเข้ามาเป็นส่วนหนึ่งในยุทธศาสตร์ชาติ 20 ปี ของรัฐบาล
เอกอัครราชทูตสาธารณรัฐอิตาลีแสดงความยินดีที่ปี 2561 มีความสําคัญในประวัติศาสตร์ความสัมพันธ์ไทย-อิตาลี เนื่องจากครบรอบ 150 ปี การสถาปนาความสัมพันธ์ทางการทูตระหว่างกัน ซึ่งนอกเหนือจากการจัดกิจกรรมเพื่อเฉลิมฉลองและรําลึกถึงความสัมพันธ์ที่ใกล้ชิดมาอย่างยาวนานแล้ว ยังเป็นโอกาสดีที่ทั้งสองฝ่ายจะร่วมกันกําหนดทิศทางความสัมพันธ์ระหว่างกันในอนาคตข้างหน้า ทั้งสองฝ่ายต่างมีศักยภาพที่จะขยายความร่วมมือระหว่างกันได้อีกมากในด้านความมั่นคง วิทยาศาสตร์ เทคโนโลยีและนวัตกรรม การท่องเที่ยว และโดยเฉพาะอย่างยิ่งด้านเศรษฐกิจ ซึ่งอิตาลีสนใจลงทุนในด้านวิศวกรรมอากาศยาน เทคโนโลยีและนวัตกรรม และ smart farming
ในช่วงท้าย ทั้งสองฝ่ายยังหารือในเรื่องความสัมพันธ์ระหว่างไทย อิตาลี และอาเซียน โดยเอกอัครราชทูตสาธารณรัฐอิตาลีกล่าวแสดงความยินดีที่ไทยจะเป็นประธานอาเซียนในปี 2562 และหวังว่า ไทยจะขับเคลื่อนอาเซียนไปสู่ความสําเร็จ และกระชับความเป็นหุ้นส่วนกับยุโรป รวมทั้งอิตาลีในการเสริมสร้างเสถียรภาพและการพัฒนาอย่างยั่งยืนให้แก่ภูมิภาคเอเชียและทั่วโลก
รัฐบาลไทย-ข่าวทำเนียบรัฐบาล-นายกรัฐมนตรียืนยันการสร้างหอชมเมืองกรุงเทพฯ ไม่ได้เอื้อประโยชน์ให้ใคร ระบุไม่ได้ใช้งบประมาณของรัฐในการสร้าง
วันพุธที่ 28 มิถุนายน 2560
นายกรัฐมนตรียืนยันการสร้างหอชมเมืองกรุงเทพฯ ไม่ได้เอื้อประโยชน์ให้ใคร ระบุไม่ได้ใช้งบประมาณของรัฐในการสร้าง
นายกรัฐมนตรียืนยันการสร้างหอชมเมืองกรุงเทพฯ ไม่ได้เอื้อประโยชน์ให้ใคร ระบุไม่ได้ใช้งบประมาณของรัฐในการสร้าง
วันนี้ (28 มิถุนายน 2560) เวลา 11.30 น. ณ บริเวณทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงกรณี คณะรัฐมนตรีมีมติอนุมัติให้สร้างหอชมเมืองกรุงเทพ ฯ ว่า ไม่ได้เป็นการใช้งบประมาณของรัฐบาล จึงขอให้สื่อมวลชนชี้แจงให้ประชาชนทราบและเข้าใจ เพราะสิ่งที่ทําเป็นโครงการที่เสนอขึ้นมามีการจัดตั้งคณะกรรมการ รวมถึงมีการพิจารณามานานแล้ว ซึ่งรัฐบาลมองเห็นประโยชน์ที่จะเกิดขึ้นในการเป็นสัญลักษณ์ ของกรุงเทพมหานคร ซึ่งได้ทําเป็นหอชมเมืองให้ประชาชนขึ้นไปชม โดยภายในเป็นพิพิธภัณฑ์จะมีทั้งประวัติศาสตร์ชาติไทย และสถาบัน พร้อมกล่าวยืนยันว่า รัฐบาลไม่ได้เอื้อประโยชน์ให้กับภาคธุรกิจ
-------------------------------------------
รัฐบาลไทย-ข่าวทำเนียบรัฐบาล-กระทรวงกลาโหมไทย รับมอบอุปกรณ์และเครื่องมือทางการแพทย์จากกระทรวงกลาโหมจีน ช่วยไทยสู้ COVID-19!! "จีนไทยใช่อื่นไกล พี่น้องกัน"
วันอังคารที่ 12 พฤษภาคม 2563
กระทรวงกลาโหมไทย รับมอบอุปกรณ์และเครื่องมือทางการแพทย์จากกระทรวงกลาโหมจีน ช่วยไทยสู้ COVID-19!! "จีนไทยใช่อื่นไกล พี่น้องกัน"
วันอังคาร ที่ 12 พ.ค. 63 พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นผู้แทนรัฐมนตรีว่าการกระทรวงกลาโหม รับมอบอุปกรณ์และเครื่องมือทางการแพทย์ รวมถึงสิ่งของเพื่อช่วยเหลือผู้ที่ได้รับผลกระทบจากโรคติดเชื้อไวรัสโคโรนา 2019 (COVID-19)
จาก นาย Yang Xin (หยาง ซิน) อุปทูตสาธารณรัฐประชาชนจีน ณ ท่าอากาศยานทหาร 2 กองบิน 6 (ดอนเมือง)
สืบเนื่องจากในปัจุบัน การระบาดของเชื้อไวรัส COVID-19 ได้ส่งผลกระทบอย่างรุนแรงต่อชีวิต และความเป็นอยู่ของมวลมนุษยชาติ รวมถึงภาคเศรษฐกิจในทั่วโลก ซึ่งถือเป็นภัยคุกคามที่ยิ่งใหญ่ที่จะต้องร่วมมือกันควบคุมการแพร่ระบาด ทั้งนี้ เป็นการมอบอุปกรณ์ เครื่องมือแพทย์ และสิ่งของ อาทิ เครื่องช่วยหายใจแบบไม่เข้าไปในร่างกาย จํานวน 6 เครื่อง, เครื่องวัดคลื่นไฟฟ้าหัวใจ จํานวน 10 เครื่อง, เครื่องควบคุมการให้สารละลายทางหลอกเลือดดํา จํานวน 30 เครื่อง, เครื่องวัดอุณภูมิที่ศรีษะแบบอินฟาเรด จํานวน 100 เครื่อง, ชุดตรวจโควิด-19 แบบPCR จํานวน 6,000 ชุด, หน้ากากทางการแพทย์ชนิดใช้ครั้งเดียว จํานวน 100,000 ชิ้น, หน้ากากทางการแพทย์สําหรับผ่าตัด จํานวน 15,000 ชิ้น, แว่นป้องกันทางการแพทย์ จํานวน 10,500 คู่, ชุดสวมป้องกันทางการแพทย์ จํานวน 7,000 ชุด, ถุงมือมือป้องกันเคมี ชีวะ และนิวเคลียร์ จํานวน 120 กล่อง ฯลฯ รวมทั้งหมดมูลค่าที่ 6 ล้านหยวน หรือ 30 ล้านบาท ซึ่งจะเป็นประโยชน์ในการช่วยเหลือผู้ป่วยติดเชื้อ ตลอดจนใช้ป้องกันให้เกิดความปลอดภัยในการปฏิบัติงานของบุคลากรทางการแพทย์ในประเทศไทยอีกด้วย
โดยการมอบความช่วยเหลือของกระทรวงกลาโหมสาธารณรัฐประชาชนจีนให้กับประเทศไทยในครั้งนี้ สะท้อนให้เห็นถึงมิตรภาพ ดังคํากล่าวที่ว่า “จีนไทยใช่อื่นไกล พี่น้องกัน” ซึ่งถือว่าประชาชนของทั้งสองประเทศนี้ จะไม่สามารถแยกออกจากกันได้ ความสัมพันธ์ไทย-จีนจะยั่งยืนตลอดไป และจะผ่านพ้นห้วงเวลานี้ไปได้อย่างแน่นอน
รัฐบาลไทย-ข่าวทำเนียบรัฐบาล-รมว.แรงงาน ร่วมมือภาคีส่งเสริมสุขภาวะแรงงาน
วันศุกร์ที่ 5 ตุลาคม 2561
รมว.แรงงาน ร่วมมือภาคีส่งเสริมสุขภาวะแรงงาน
วันที่ 5 ตุลาคม 2561 รัฐมนตรีว่าการกระทรวงแรงงาน เป็นประธานเปิดโครงการพัฒนาและสร้างเสริมสุขภาวะคนทํางานในสถานประกอบการ นโยบายรัฐกับความร่วมมือการส่งเสริมสุขภาวะคนทํางานในสถานประกอบการหนุนใช้กลไกประชารัฐร่วมขับเคลื่อนวัฒนธรรมความปลอดภัยเชิงป้องกัน ส่งเส
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการพัฒนาและสร้างเสริมสุขภาวะคนทํางานในสถานประกอบการ “นโยบายรัฐกับความร่วมมือการส่งเสริมสุขภาวะคนทํางานในสถานประกอบการ” โดยได้กล่าวว่า กระทรวงแรงงานเป็นหน่วยงานหลักในการคุ้มครองและส่งเสริมให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี ก่อให้เกิดการพัฒนาที่ยั่งยืน ย่อมส่งผลดีต่อสังคมและเศรษฐกิจของประเทศทั้งในปัจจุบันและอนาคต ทั้งนี้ ปัจจัยพื้นฐานที่ส่งผลให้แรงงานมีคุณภาพชีวิตที่ดี คือ การสร้างเสริมสุขภาพให้แรงงานมีสภาวะที่สมบูรณ์ทางด้านร่างกาย จิตใจ และสังคม อย่างไรก็ตามปัจจุบันยังพบว่า ประชากรไทยวัยแรงงานมีปัญหาสุขภาวะส่งผลให้มีมูลค่าความสูญเสียทางเศรษฐกิจสูงถึง 930,053 ล้านบาท คิดเป็นร้อยละ 7.2 ของจีดีพีของประเทศ
พล.ต.อ. อดุลย์ กล่าวต่อไปว่า กระทรวงแรงงาน เล็งเห็นถึงความสําคัญของปัญหาดังกล่าว จึงได้กําหนดให้การขับเคลื่อน Safety Thailand เป็นหนึ่งในนโยบายสําคัญที่ต้องดําเนินการอย่างจริงจังและต่อเนื่อง ทั้งนี้ ความสําเร็จของการดําเนินงานจะต้องทํางานโดยร่วมมือกับภาคีเครือข่ายผ่านกลไกประชารัฐ ภายใต้นโยบาย โครงการ และกิจกรรมต่าง ๆ ของกระทรวงแรงงานในการเสริมสร้างสุขภาวะคนทํางานในสถานประกอบกิจการ มุ่งสู่การลดปัญหาสุขภาพ อุบัติเหตุ เพื่อร่วมกันสร้างและขับเคลื่อนวัฒนธรรมความปลอดภัยเชิงป้องกัน ให้ประสบผลสําเร็จต่อไป
รัฐบาลไทย-ข่าวทำเนียบรัฐบาล-คำแนะนำสำหรับผู้ปกครอง และผู้ดูแลเด็กในการรับมือไวรัสโควิด-19
วันจันทร์ที่ 15 มิถุนายน 2563
คําแนะนําสําหรับผู้ปกครอง และผู้ดูแลเด็กในการรับมือไวรัสโควิด-19
ปฏิบัติดังนี้
-ล้างมือด้วยสบู่ก่อนรับประทานอาหารและหลังเข้าห้องน้ํา
-หลีกเลี่ยงการใช้มือสัมผัสใบหน้า
-อาบน้ําหลังกลับจากโรงเรียน เล่นกับเพื่อน หรือหลังกลับจากนอกบ้าน
รัฐบาลไทย-ข่าวทำเนียบรัฐบาล-สธ. เปิดศูนย์ One Stop Service คนพิการ แห่งแรกที่ รพ.ระยอง
วันศุกร์ที่ 20 ธันวาคม 2562
สธ. เปิดศูนย์ One Stop Service คนพิการ แห่งแรกที่ รพ.ระยอง
กระทรวงสาธารณสุข เปิดศูนย์บริการคนพิการแบบเบ็ดเสร็จ แห่งแรกที่โรงพยาบาลระยอง ให้บริการด้านสุขภาพและสวัสดิการสังคม  และจะขยายให้ครอบคลุมในโรงพยาบาลศูนย์ /โรงพยาบาลทั่วไป จังหวัดละ 1 แห่งทั่วประเทศภายในปี 2563
กระทรวงสาธารณสุข เปิดศูนย์บริการคนพิการแบบเบ็ดเสร็จ แห่งแรกที่โรงพยาบาลระยอง ให้บริการด้านสุขภาพและสวัสดิการสังคม และจะขยายให้ครอบคลุมในโรงพยาบาลศูนย์ /โรงพยาบาลทั่วไป จังหวัดละ 1 แห่งทั่วประเทศภายในปี 2563
วันนี้ (20 ธันวาคม 2562) ที่ จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเปิดศูนย์บริการคนพิการแบบเบ็ดเสร็จในโรงพยาบาลระยอง พร้อมมอบขาเทียม แขนเทียม รถเข็นและเครื่องช่วยฟัง แก่ผู้พิการ 153 ราย ว่า กระทรวงสาธารณสุขให้ความสําคัญกับการพัฒนาคุณภาพชีวิตของคนพิการและดูแลสุขภาพคนพิการ ทั้งด้านการส่งเสริมสุขภาพ การป้องกันรักษาโรคและฟื้นฟูสมรรถภาพทางการแพทย์ ได้มอบหมายให้กรมการแพทย์ร่วมกับกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ดําเนินการโครงการ “การดูแลสุขภาพคนพิการแบบครอบคลุมเพื่อคุณภาพชีวิตที่ดี ปี 2563”ภายใต้ พ.ร.บ.ส่งเสริมพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 เพื่อให้คนพิการมีสิทธิเข้าถึงและใช้ประโยชน์ได้จากสิ่งอํานวยความสะดวก รวมถึงสวัสดิการและความช่วยเหลือจากภาครัฐ
โดยในปี2563 จะเปิด “ศูนย์บริการคนพิการในโรงพยาบาลแบบเบ็ดเสร็จ” One Stop Service ให้บริการครอบคลุมทั้งบริการด้านสุขภาพและสวัสดิการสังคม เพื่อให้คนพิการได้เข้าถึงสิทธิและสวัสดิการของรัฐในการส่งเสริมและพัฒนาคุณภาพชีวิต อาทิ การจดทะเบียนและออกบัตรประจําตัวคนพิการ การให้คําปรึกษาเกี่ยวกับความพิการและการปรับตัว การฟื้นฟูสมรรถภาพทางการแพทย์ การศึกษา การฝึกอาชีพ การหาผู้ช่วยเหลือคนพิการ การประเมินและฝึกใช้อุปกรณ์เครื่องช่วยคนพิการ การรับเบี้ยสงเคราะห์ การกู้ยืมกองทุนสนับสนุนคนพิการ ดําเนินการในโรงพยาบาลศูนย์/โรงพยาบาลทั่วไป จังหวัดละ 1 แห่งทั่วประเทศ โดยเริ่มแห่งแรกที่โรงพยาบาลระยอง โดย จ.ระยอง มีผู้พิการมาขึ้นทะเบียน 16,782คน ร้อยละ 58 เป็นความพิการทางการเคลื่อนไหว รองลงมาพิการทางการได้ยินและการมองเห็น
นอกจากนี้ กระทรวงสาธารณสุขโดยกรมการแพทย์ ได้ลงนามความร่วมมือพัฒนาระบบสาธารณสุข กับเขตสุขภาพที่ 6 เพื่อเพิ่มประสิทธิภาพ ส่งเสริม พัฒนาขีดความสามารถในการจัดการสุขภาพตนเองของประชาชนและชุมชน รองรับพื้นที่ระเบียงเศรษฐกิจภาคตะวันออกและพื้นที่เศรษฐกิจพิเศษ ทั้งการพัฒนาการสาธารณสุขทางทะเลรองรับความจําเป็นทางสุขภาพ การท่องเที่ยว สาธารณสุขชายแดน รองรับการดูแลผู้สูงอายุ ผู้ป่วยเรื้อรัง ผู้ด้อยโอกาสทางสังคม ลดความเหลื่อมล้ํา และการเติบโตสู่สังคมดิจิทัล
โดยประเด็นที่จะดําเนินการพัฒนาขับเคลื่อนร่วมกันกับเขตสุขภาพที่6 มี 3 ด้านหลักๆ ได้แก่ 1.การพัฒนาบุคลากรทางการแพทย์ อาทิ อบรมแพทย์อาชีวเวชศาสตร์ แพทย์ผ่าตัดกระดูกและข้อ แพทย์ศัลยกรรม 2.การพัฒนาระบบบริการและระบบส่งต่อ อาทิ ระบบบริการดูแลผู้สูงอายุระยะยาว พัฒนาห้องปฏิบัติการพิษวิทยา พัฒนาการตรวจสุขภาพในกลุ่มเสี่ยงพิเศษ ผู้ทํางานในที่สูง งานเชื่อม จัดระบบทางด่วนรับส่ง-ต่อ ผู้ป่วยโรคหลอดเลือดสมอง (Stroke-Refer) ภายใน 24 ชั่วโมง และ3.การพัฒนาถ่ายทอดเทคโนโลยี อาทิ หุ่นยนต์ช่วยผ่าตัด การผลิตแม่พิมพ์ขึ้นรูปกายอุปกรณ์ เป็นต้น
********************************** 20 ธันวาคม 2562
รัฐบาลไทย-ข่าวทำเนียบรัฐบาล-โครงการปศุสัตว์เคลื่อนที่เฉลิมพระเกียรติฯ จ.สุพรรณบุรี
วันจันทร์ที่ 20 กรกฎาคม 2563
โครงการปศุสัตว์เคลื่อนที่เฉลิมพระเกียรติฯ จ.สุพรรณบุรี
​กระทรวงเกษตรฯ โดยกรมปศุสัตว์จัดโครงการปศุสัตว์เคลื่อนที่เฉลิมพระเกียรติฯ จ.สุพรรณบุรี ปล่อยขบวนรถปศุสัตว์เคลื่อนที่ พร้อมมอบโคในโครงการธนาคารโค-กระบือฯ ให้เกษตรกรมีความมั่นคงในอาชีพ ลดรายจ่าย เพิ่มรายได้
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดโครงการปศุสัตว์เคลื่อนที่เฉลิมพระเกียรติ เนื่องในโอกาสมหามงคลเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว ประจําปี 2563 โดยมี นายสัตวแพทย์สมชวน รัตนมังคลานนท์ รองอธิบดีกรมปศุสัตว์ นายสัตวแพทย์ชัยวัฒน์ โยธคล รองอธิบดีกรมปศุสัตว์ นายชุมพล บุญรอด ปศุสัตว์เขต 7 และนายภูวสิษฐ์ บวรธีราเศรษฐ์ ปศุสัตว์จังหวัดสุพรรณบุรี นายวัฒนา ยั่งยืน ปลัดจังหวัดสุพรรณบุรี รวมทั้งข้าราชการและเกษตรกรผู้เลี้ยงสัตว์ในพื้นที่ให้การต้อนรับ ณ ศูนย์เรียนรู้หมู่บ้านอนุรักษ์ควายไทย ต.วังน้ําซับ อ.ศรีประจันต์ จ.สุพรรณบุรี
รัฐมนตรีช่วยว่าการกระทรวงเกษตรและสหกรณ์ เปิดเผยว่า เนื่องในโอกาสมหามงคลเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว วันที่ 28 ก.ค. 2563 กระทรวงเกษตรและสหกรณ์ โดยกรมปศุสัตว์ ได้สํานึกในพระมหากรุณาธิคุณ อันหาที่สุดมิได้ ที่ทรงมีน้ําพระราชหฤทัยต่อเกษตรกรผู้เลี้ยงสัตว์ และสัตว์ที่ถูกทอดทิ้งทั่วประเทศ ดังนั้นเพื่อถวายเป็นพระราชกุศลพระบาทสมเด็จพระเจ้าอยู่หัว และร่วมเทิดพระเกียรติ ในเดือนมหามงคลเฉลิมพระชนมพรรษาในปีนี้ กรมปศุสัตว์จึงได้จัดโครงการปศุสัตว์เคลื่อนที่เฉลิมพระเกียรติฯ ขึ้น ณ จ.สุพรรณบุรี เพื่อเป็นประโยชน์แก่ประชาชน เกษตรกรผู้เลี้ยงสัตว์ และสัตว์ที่ถูกทอดทิ้งในที่สาธารณะ ทําให้มีคุณภาพชีวิตที่ดีขึ้นและยั่งยืนตลอดไป
ด้านนายสัตวแพทย์สมชวน รัตนมังคลานนท์ รองอธิบดีกรมปศุสัตว์ กล่าวว่า การดําเนินงานโครงการปศุสัตว์เคลื่อนที่เฉลิมพระเกียรติฯ ในพื้นที่จังหวัดสุพรรณบุรี จัดขึ้นระหว่างวันที่ 17 และ 20 ก.ค. 2563 มีพื้นที่เป้าหมาย 10 อําเภอ ได้แก่ อ.เมืองสุพรรณบุรี อ.บางปลาม้า อ.ศรีประจันต์ อ.ดอนเจดีย์ อ.เดิมบางนางบวช อ.อู่ทอง อ.สามชุก อ.หนองหญ้าไซ อ.สองพี่น้อง และ อ.ด่านช้าง คาดว่าจะมีประชาชน และเกษตรกรผู้เลี้ยงสัตว์มาขอรับบริการไม่น้อยกว่า 1,000 ราย จํานวนสัตว์ที่จะได้รับบริการ 2,000 ตัว และมีเจ้าหน้าที่จากหน่วยงานในสังกัดกรมปศุสัตว์ทั้งส่วนกลาง และภูมิภาคในพื้นที่ปศุสัตว์เขต 7 ร่วมปฏิบัติงาน สําหรับกิจกรรมที่ดําเนินงานประกอบด้วย การตรวจรักษาพยาบาลสัตว์ทั้งด้านอายุรกรรม สูติกรรม ศัลยกรรม การฉีดวัคซีนป้องกันโรค การกําจัดพยาธิภายในและภายนอก การเก็บตัวอย่างเพื่อตรวจชันสูตรโรคสัตว์ การสํารวจสภาวะโรค การเสวนาปัญหาด้านปศุสัตว์ และการให้ความรู้คําแนะนํา
“นอกจากนี้ มีการปล่อยขบวนรถปศุสัตว์เคลื่อนที่ เพื่อออกปฏิบัติงานในพื้นที่ และมีพิธีมอบโค จํานวน 69 ตัว ในโครงการธนาคารโค – กระบือ เพื่อเกษตรกร ตามพระราชดําริ เพื่อให้เกษตรกรมีความมั่นคงในอาชีพการเลี้ยงสัตว์ ลดรายจ่าย ทําให้มีรายได้ที่เพิ่มขึ้น” รองอธิบดีกรมปศุสัตว์กล่าว
รัฐบาลไทย-ข่าวทำเนียบรัฐบาล-รมว.ยุติธรรม พร้อมปลัดกระทรวงยุติธรรม ตรวจความพร้อมการประมูลทรัพย์ หลังปิดการประมูลทรัพย์ ๓ เดือน จากการแพร่ระบาดของไวรัสโคโรน่า 2019 (โควิด-19) คาดการณ์เงินเข้าประเทศ ๑.๘ หมื่นล้า
วันจันทร์ที่ 1 มิถุนายน 2563
รมว.ยุติธรรม พร้อมปลัดกระทรวงยุติธรรม ตรวจความพร้อมการประมูลทรัพย์ หลังปิดการประมูลทรัพย์ ๓ เดือน จากการแพร่ระบาดของไวรัสโคโรน่า 2019 (โควิด-19) คาดการณ์เงินเข้าประเทศ ๑.๘ หมื่นล้า
รมว.ยุติธรรม พร้อมปลัดกระทรวงยุติธรรม ตรวจความพร้อมการประมูลทรัพย์ หลังปิดการประมูลทรัพย์ ๓ เดือน จากการแพร่ระบาดของไวรัสโคโรน่า 2019 (โควิด-19) คาดการณ์เงินเข้าประเทศ ๑.๘ หมื่นล้านบาท พร้อมเร่งกรมบังคับคดีอธิบายแนวทางช่วยเหลือ SMEs
ในวันศุกร์ที่ ๒๙ พฤษภาคม ๒๕๖๓ เวลา ๑๑.๓๐ น. ณ กรมบังคับคดี ถนนบางขุนนนท์ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตรา​จารย์​พิเศษวิศิษฏ์ วิศิษฏ์สรอรรถ ปลัดกระทรวง​ยุติธรรม​ เดินทางตรวจความพร้อมการเปิดขายทอดตลาดทรัพย์สินทั่วประเทศ ที่จะเริ่มขายตั้งแต่วันจันทร์ที่ ๑ มิถุนายน ๒๕๖๓ เป็นต้นไป หลังปิดการประมูลทรัพย์มา ๓ เดือน จากการแพร่ระบาดของไวรัสโคโรน่า 2019 (โควิด-19) โดยมี นางอรัญญา ทองน้ําตะโก อธิบดีกรมบังคับคดี และผู้บริหารกรมบังคับคดี ให้การต้อนรับ
นายสมศักดิ์ฯ ได้ตรวจความพร้อมทุกขั้นตอนด้วยตัวเอง โดยระบุว่า น่าพอใจ การเตรียมความพร้อมอยู่ในมาตรการแบบวิถีใหม่ เช่น ผู้เข้าร่วมการประมูล ลงทะเบียนเข้าออก ผ่าน www.ไทยชนะ.com มีช่องทางซื้อทะเบียนล่วงหน้าผ่านอิเล็กทรอนิกส์ หน้าเว็บไซต์กรมบังคับคดี เพื่อลดความแออัด สวมหน้ากากอนามัยตลอดเวลา ไม่เช่นนั้นจะไม่อนุญาตให้เข้าร่วม จัดตรวจร่างกาย บริเวณทางเข้าห้องขายทอดตลาด จัดที่นั่งมีระยะห่าง ๑ - ๒ เมตร จัดการขายทอดตลาดทีละชุด และทําความสะอาดห้องก่อนขายทอดตลาดในชุดต่อไป
นายสมศักดิ์ฯ กล่าวอีกว่า การเปิดประมูลทรัพย์ ในรอบเดือนมิถุนายน ๒๕๖๓ จะมีทรัพย์ประเภท ที่ดินว่างเปล่า ที่ดินพร้อมสิ่งปลูกสร้าง ห้องชุด และทรัพย์สินอื่นๆ ในส่วนภูมิภาคทั่วประเทศ จะมีการประมูลทรัพย์สินทั้งสิ้น ๙,๘๗๔ รายการ ราคาประเมินรวม ๑๔,๒๖๗,๒๒๗,๗๓๕.๑๙ ล้านบาท ในส่วนของกรุงเทพฯ มีการประมูลทรัพย์สินทั้งสิ้น ๑,๐๙๔ รายการ มูลค่า ๓,๘๓๔,๑๕๙,๓๑๐.๘๔ ล้านบาท รวมการประมูลทรัพย์สินครั้งนี้ คาดการณ์ว่าจะหาเงินให้ประเทศได้ถึง ๑๘,๑๐๑,๓๘๗,๐๔๖.๐๓ ล้านบาท จึงอยากเชิญชวนประชาชนที่สนใจสามารถเข้าร่วมการประมูลทรัพย์ได้เพราะมาตรการต่างๆ​ ในเรื่องการป้องกันโควิด-19​ มีมาตรฐาน
"ตนได้กําชับกรมบังคับคดีเร่งอธิบายการช่วยเหลือวิสาหกิจขนาดกลาง และขนาดย่อม หรือ SMEs ที่ประสบปัญหาทางการเงิน กรณีบุคคลธรรมดาต้องมีจํานวนหนี้ไม่น้อยกว่า ๒ ล้านบาท คณะบุคคล ห้างหุ้นส่วนสามัญไม่จดทะเบียน ห้างหุ้นส่วนสามัญนิติบุคคล ห้างหุ้นส่วนจํากัด หรือนิติบุคคลตามกฎหมายอื่น มีจํานวนหนี้ไม่น้อยกว่า ๓ ล้านบาท ส่วนบริษัทจํากัด ต้องมีจํานวนหนี้ไม่น้อยกว่า ๓ ล้านบาท แต่ไม่ถึง ๑๐ ล้านบาท และไม่สามารถชําระหนี้ได้ทัน สามารถยื่นขอทําการฟื้นฟูกิจการ เพื่อที่จะไม่ต้องล้มละลาย โดยหากศาลสั่งรับคําฟ้องขอฟื้นฟูกิจการแล้วภาระการชําระหนี้และดอกเบี้ยจะถูกหยุดไว้ และหากศาลมีคําสั่งฟื้นฟูกิจการและเห็นชอบด้วย แผนผู้บริหารที่ระบุไว้จะดําเนินการฟื้นฟู ภายในระยะเวลาที่กําหนดไว้ในแผน แต่ไม่เกิน ๓ ปี โดยผู้ประกอบการ SMEs ที่มีความประสงค์จะยื่นเรื่องขอฟื้นฟูกิจการ สามารถประสานกรมบังคับคดีได้ที่สายด่วนกรมบังคับคดี ๑๑๑๑ กด ๗๙ หรือทางเว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเร่งดำเนินการเยียวยาผู้เช่าทรัพย์สินที่ได้รับผลกระทบจากการแพร่ระบาดของโรคติดเชื้อไวรัส COVID-19 [กระทรวงคมนาคม]
วันอังคารที่ 19 พฤษภาคม 2563
การท่าเรือแห่งประเทศไทยเร่งดําเนินการเยียวยาผู้เช่าทรัพย์สินที่ได้รับผลกระทบจากการแพร่ระบาดของโรคติดเชื้อไวรัส COVID-19 [กระทรวงคมนาคม]
การท่าเรือแห่งประเทศไทยเร่งดําเนินการเยียวยาผู้เช่าทรัพย์สินที่ได้รับผลกระทบจากการแพร่ระบาดของโรคติดเชื้อไวรัส COVID-19
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า คณะกรรมการการท่าเรือแห่งประเทศไทย มีมติเมื่อวันที่ 5 พฤษภาคม 2563 อนุมัติให้การท่าเรือแห่งประเทศไทย (กทท.) ให้ความช่วยเหลือเยียวยาผู้เช่าทรัพย์สินของ กทท. ตามมติคณะรัฐมนตรีที่ให้หน่วยงานจัดทํามาตรการให้ความช่วยเหลือผู้มีส่วนได้ส่วนเสียในส่วนที่เกี่ยวข้อง เพื่อบรรเทาผลกระทบทางเศรษฐกิจจากการแพร่ระบาดของโรคติดเชื้อไวรัส COVID-19 และสามารถขับเคลื่อนเศรษฐกิจให้ดําเนินไปได้อย่างต่อเนื่อง
ในการนี้ กทท. ได้ให้ความช่วยเหลือผู้เช่าทรัพย์สินของ กทท. ที่เป็นคู่สัญญากับ กทท. ซึ่งเป็นบุคคลธรรมดา นิติบุคคล ยกเว้นหน่วยงานราชการ รัฐวิสาหกิจ หน่วยงานของรัฐ และบริษัทมหาชน จํากัด เป็นระยะเวลา 3 เดือน นับตั้งแต่เดือนพฤษภาคม 2563 เป็นต้นไป ดังนี้
กลุ่มผู้เช่าอาคารสํานักงาน อาคาร - พาณิชย์ และผู้เช่าประกอบธุรกิจ ให้เรียกเก็บค่าเช่าหรือค่าตอบแทนตามสัญญาแต่ละราย ในอัตราร้อยละ 50 ของค่าเช่าหรือค่าตอบแทนแต่ละสัญญา คิดเป็นจํานวนเงิน 10,369,670.11 บาทต่อเดือน
กลุ่มผู้เช่าที่อยู่อาศัย ให้งดเว้นการเรียกเก็บค่าเช่าหรือค่าตอบแทนตามสัญญาแต่ละราย คิดเป็นจํานวนเงิน 676,872.45 บาทต่อเดือน
ขยายระยะเวลาการชําระค่าเช่า หรือค่าตอบแทน โดยไม่คิดค่าปรับกรณีชําระล่าช้า ตลอดระยะเวลาการผ่อนผันไม่เกิน 1 เดือน ของแต่ละรอบการชําระค่าเช่าหรือค่าตอบแทนตามสัญญาสําหรับผู้เช่าทรัพย์สินทุกกลุ่ม
ทั้งนี้ กทท. ได้ให้ความช่วยเหลือเยียวยาตามมาตรการ ตามข้อ 1 และข้อ 2 รวมเป็นเงินจํานวนทั้งสิ้น 33,139,627.68 บาท